Τζον Στάμος

Ο Ιωάννης (Τζον) Φίλιππος Στάμος  (John Phillip Stamos) είναι Αμερικανός ηθοποιός και μουσικός. Γεννήθηκε στις 19 Αυγούστου 1963 στην πόλη Σάιπρες της Καλιφόρνιας (Cypress, California) από τη Λορέτα Φίλιπς (Loretta Phillips), μοντέλο, και τον Ουίλιαμ Στάμος (William Stamos), εστιάτορα. Είναι ελληνικής καταγωγής από την πλευρά του πατέρα του -ο οποίος καταγόταν από το Κακούρι Αρκαδίας- και αγγλο-ιρλανδικής από την πλευρά της μητέρας του. Το οικογενειακό του επώνυμο ήταν αρχικά Σταματόπουλος.

Είναι γνωστός για τη δουλειά του στην τηλεόραση, ειδικά με τον πρωταγωνιστικό του ρόλο ως Τζέσι Κατσόπολις (Jesse Katsopolis) στην κωμική σειρά Τρελή Οικογένεια (Full House), του αμερικανικού δικτύου ABC. Από το φινάλε της σειράς, το 1995, ο Στάμος έχει εμφανιστεί σε πολλές τηλεοπτικές ταινίες και σειρές. Από το 2005, διατελεί εθνικός εκπρόσωπος του αμερικανικού μη κερδοσκοπικού οργανισμού, αφιερωμένου στην πρόληψη της βρεφικής εγκατάλειψης, Project Cuddle.

Από το 2005 έως το 2009, ο Στάμος είχε πρωταγωνιστικό ρόλο στο ιατρικό δράμα Στην Εντατική (ER), του δικτύου NBC, στο ρόλο του Δρ Τόνι Γκέιτς (Dr. Tony Gates). Το Σεπτέμβριο του 2009, άρχισε να παίζει το ρόλο του Άλμπερτ στην αναβίωση του Μπρόντγουεϊ (Broadway) του έργου Bye Bye Birdie. Από το Σεπτέμβριο του 2015 έως το 2016, ο Στάμος πρωταγωνίστησε ως κύριος χαρακτήρας στην κωμική σειρά Grandfathered του δικτύου Fox. Από το 2015, είναι εκτελεστικός παραγωγός της σειράς Fuller House, στο Netflix, στην οποία επίσης κάνει περιστασιακές εμφανίσεις επαναλαμβάνοντας το ρόλο τού Τζέσι Κατσόπολις.

 Σταδιοδρομία 
 1982-86: Πρώτα χρόνια 
Ο Στάμος ξεκίνησε την καριέρα του στην υποκριτική με το ρόλο τού Μπλάκι Πάρις (Blackie Parrish), στη σαπουνόπερα Γενικό Νοσοκομείο (General Hospital) στα τέλη Iανουαρίου του 1982, για τον οποίο ήταν υποψήφιος για το βραβείο Έμμυ Daytime Emmy Award, το 1984. Τον Απρίλιο του ίδιου χρόνου, πρωταγωνίστησε στη βραχύβια κωμική σειρά Dreams του CBS, στην οποία έπαιξε έναν επίδοξο μουσικό σε μια μπάντα με το ίδιο όνομα. Αργότερα, έπαιξε ένα ρόλο στην κωμική σειρά You Again? (1986) με τον Jack Klugman.

 1987-95: Τρελή Οικογένεια 
μικρογραφία|Ο Στάμος στα Βραβεία Grammy το 1990.
Στα τέλη της δεκαετίας 1980, η σειρά Τρελή Οικογένεια (Full House) του ABC έγινε σταδιακά επιτυχία και παγίωσε την καριέρα του Στάμος. Ο ίδιος ζήτησε ο χαρακτήρας του να φέρει το επώνυμο Κατσόπολις (ελληνικά: Κατσοπώλης[;]) ώστε να αναδείξει την ελληνική του κληρονομιά, σύμφωνα με το δημιουργό της σειράς Τζεφ Φράνκλιν (Jeff Franklin). Έπαιξε έναν από τους πρωταγωνιστές της σειράς, τον Τζέσι. Το 1995, μετά από οκτώ κύκλους, η σειρά έφτασε στο τέλος της. Από τότε, ο Στάμος διατηρεί στενές σχέσεις με τους συμπρωταγωνιστές του, Bob Saget, Dave Coulier, Lori Loughlin, Jodie Sweetin, Mary-Kate και Ashley Olsen, Andrea Barber, και Candace Cameron Bure.

 1996-2009 
Ο Στάμος έχει εμφανιστεί σε πολυάριθμες ταινίες για την τηλεόραση, θεατρικές παραγωγές, τηλεοπτικές σειρές και διαφημιστικά σποτ. Είχε πρωταγωνιστικούς ρόλους στις τηλεοπτικές σειρές Thieves (2001) και Jake in Progress (2005). Αρκετά επεισόδια προβλήθηκαν και από τις δύο σειρές πριν την ακύρωσή τους. Το 2003, ο Στάμος είχε μια έκτακτη συμμετοχή στη σειρά Τα Φιλαράκια (Friends), στο επεισόδιο The One with the Donor. Φιλοξενήθηκε επίσης σε ένα επεισόδιο της σειράς κωμικών σκετς The Andy Milonakis Show (2005) του MTV. Στην τηλεοπτική ταινία Wedding Wars (2006), του καναλιού A&E, πρωταγωνίστησε ως ένας σχεδιαστής γάμων ομοφυλόφιλων. Ο ίδιος δήλωσε ότι η ερμηνεία του απηχούσε την υποστήριξή του προς το γάμο μεταξύ ατόμων του ιδίου φύλου.Mackie, Drew.

 2010–τώρα: Grandfathered, Fuller House κ.α. 
Στις 8 Ιουνίου 2010, ανακοινώθηκε ότι ο Στάμος θα υποδυόταν τον Carl Howell, το νέο ρομαντικό ενδιαφέρον της Emma Pillsbury (Jayma Mays), στο 2ο κύκλο της δημοφιλούς τηλεοπτικής σειράς Glee. Το 2011, ο Στάμος είχε έκτακτες συμμετοχές στις σειρές Law & Order: Special Victims Unit και Two and a Half Men.
μικρογραφία|Ο Τζον Στάμος το 2012
Από το 2011, ο Στάμος εμφανίστηκε σε σειρά διαφημίσεων της Danone για τη μάρκα γιαουρτιού Oikos. Το Φεβρουάριο του 2012, ανακοινώθηκε ότι ο Στάμος θα έπαιζε έναν από τους κύριους ρόλους της δραματικής τηλεοπτικής ταινίας Little Brother (2012) του Fox.

Το Μάρτιο του 2013, ο Στάμος υπέγραψε για έναν επαναλαμβανόμενο ρόλο στον τρίτο κύκλο της δραματικής σειράς Necessary Roughness του USA Network. Θα έπαιζε επίσης τον κύριο ρόλο στην σαπουνόπερα του ABC, Members Only, αλλά το δίκτυο αποφάσισε να μην προβάλει τη σειρά.

Τον Απρίλιο του 2015, ο Στάμος ανακοίνωσε στην εκπομπή Jimmy Kimmel Live! ότι το Netflix θα αναλάμβανε τη δεκατριών επεισοδίων συνέχεια της σειράς Full House, με τίτλο Fuller House, που θα ξεκινούσε να προβάλεται στις 26 Φεβρουαρίου 2016. Το Σεπτέμβριο, ξεκίνησε να πρωταγωνιστεί στην κωμική σειρά Grandfathered, του Fox, όπου συμπρωταγωνιστούν οι Josh Peck, Christina Milian και Paget Brewster. Το 2016, ο Στάμος εμφανίστηκε στην ταινία Γάμος αλά Ελληνικά 2 (My Big Fat Greek Wedding 2). Από τα τέλη του 2016, συμμετέχει στη μαύρη κωμωδία Scream Queens στο ρόλο του Dr. Brock Holt.

 Μουσική και Θέατρο 
Ο Στάμος ξεκίνησε μαθήματα ντραμς στην ηλικία των 4 χρόνων, αργότερα ξεκίνησε να παίζει κιθάρα και ίδρυσε το δικό του συγκρότημα με τίτλο Destiny, οι οποίοι έπαιζαν επ' αμοιβή σε πάρκα διασκέδασης και πάρτι.

 Συμμετοχές 
Ο Στάμος συμμετείχε σε ένα ανεξάρτητης κυκλοφορίας άλμπουμ, το 1994, με τίτλο Shades of Blue μαζί με τους Lanny Cordola, Gary Griffin, Sandra Stephens, Tony Guerrero και David Enos. Το Shades of Blue επανακυκλοφόρησε ψηφιακά μέσω του iTunes και άλλων μέσων το 2010 μετά από μακρά διακοπή παραγωγής. Εμφανίστηκε στο Μπρόντγουεϊ ως οικοδεσπότης στο Cabaret, καθώς επίσης στα μιούζικαλ Nine και How To Succeed In Business Without Really Trying. Ο Στάμος συμμετείχε στο τραγούδι του Μπίλι Τζόελ (Billy Joel) "Lullabye (Goodnight, My Angel)" στο άλμπουμ του 2006,  Unexpected Dreams – Songs From the Stars.

Στις 30 Μαρτίου 2009, ανακοίνωσε ότι θα έπαιρνε μέρος στην αναβίωση του Μπρόντγουεϊ του έργου Bye Bye Birdie. Ο Στάμος τιμήθηκε με το βραβείο Golden Icon Award 2009–10,  ως καλύτερος ηθοποιός σε μιούζικαλ, για την ερμηνεία του σε αυτήν την παραγωγή.Stamos, Olivo, Lansbury and More Named As The Live Theater Winners of the 2009-2010 Golden Icon Awards Error in webarchive template: Check |url= value. Empty. Τιμήθηκε επίσης με άστρο στο Hollywood Walk of Fame στις 16 Νοεμβρίου 2009, το οποίο βρίσκεται στη διεύθυνση 7021 Hollywood Blvd.

Ο Στάμος έδωσε συναυλία μαζί με τον Τζον Φόγκερτι στις 24 Απριλίου 2010, κατά τη διάρκεια της οποίας  εναλασσόταν μεταξύ ντεφιού, τυμπάνων και ηλεκτρικού μπάσου. Τον Αύγουστο του 2011, ο Στάμος εμφανίστηκε στο μιούζικαλ Hairspray στο αφμιθέατρο Hollywood Bowl.

Στις 10 Ιουλίου 2012, ο Στάμος ξεκίνησε εμφανίσεις στο Μπρόντγουεϊ, στο έργο του Γκορ Βιντάλ The Best Man, στο ρόλο του Γερουσιαστή Joseph Cantwell. Επανέλαβε το ρόλο του ως Τζέσι Κατσόπολις στην επανένωση "Jesse and the Rippers" που έγινε στην εκπομπή Late Night with Jimmy Fallon στις 19 Ιουλίου 2013.

Το 2014, ο Στάμος σκηνοθέτησε το μουσικό βίντεο του τραγουδιού Let Yourself be Loved του συγκροτήματος  Diamond Carter, που κυκλοφόρησε στο Yahoo Music στις 21 Μαΐου 2014. Αναφέρεται σαν συνδημιουργός του τραγουδιού μαζί με τον Michael Gigante.

 The Beach Boys 
μικρογραφία|Ο Στάμος μαζί με τους Beach Boys στο Neal S. Blaisdell Center στη Honolulu, Hawaii, τον Ιανουάριο του 2014
Ο Στάμος έχει δώσει περιστασιακά, από το 1985, συναυλίες με τους Beach Boys, παίζοντας συνήθως ντραμς και διάφορα άλλα κρουστά όργανα. Το 1988, εμφανίστηκε στο βίντεο του τραγουδιού Kokomο.

Το 1992, έκανε φωνητικά σε μία καινούρια έκδοση του τραγουδιού Forever για το άλμπουμ τους Summer in Paradise. Το τραγούδι ήταν αρχικά γραμμένο και ερμηνευμένο από τον Dennis Wilson και είχε κυκλοφορήσει το 1970. Tο τραγούδι ακούστηκε επίσης δύο φορές στην Τρελή Οικογένεια. Στο μουσικό βίντεο του 1992, με τίτλο Forever by Jesse and the Rippers, εμφανιζόταν κυρίως ο Στάμος, με τρία μέλη των Beach Boys να τραγουδούν μαζί του, τους Carl Wilson, Bruce Johnston και Mike Love.

Από τη δεκαετία 1990, ο Στάμος εμφανίζεται τακτικά με τους Beach Boys σε συναυλίες τους.

 Προσωπική ζωή 
Ο Στάμος ήταν σε σχέση με την Ρεμπέκα Ρομέιν, μοντέλο και ηθοποιό, από το 1994, αφού γνωρίστηκαν σε επίδειξη μόδας της Victoria's Secret, όπου εκείνη συμμετείχε ως μοντέλο. Αρραβωνιάστηκαν την παραμονή Χριστουγέννων του 1997 και παντρεύτηκαν στις 19 Σεπτεμβρίου 1998 στο Beverly Hills Hotel. Ανακοίνωσαν το χωρισμό τους τον Απρίλιο του 2004. Ο Στάμος έκανε αίτηση διαζυγίου τον Αύγουστο του 2004, το οποίο οριστικοποιήθηκε την 1η Μαρτίου 2005.

 Φιλμογραφία 

 Tηλεόραση 
'ΕτοςΤίτλοςΡόλος Σημειώσεις1982–84Γενικό ΝοσοκομείοBlackie ParrishΣαπουνόπερα1984DreamsGino Minnelli12 επεισόδια1985Alice in WonderlandΑγγελιοφόροςΤαινία1986–87You Again?Matt WillowsΚύριος ρόλος (26 επεισόδια)1987–95Τρελή ΟικογένειαJesse KatsopolisΚύριος ρόλος (192 επεισόδια)1989New Mickey Mouse Club, The New Mickey Mouse ClubJesse KatsopolisEπεισόδιο: "Guest Day"1990Daughter of the StreetsJoeyΤαινία1991CaptiveRobert KnottΤαινία1993Disappearance of Christina, The Disappearance of ChristinaJoe SeldonΤαινίαTales from the CryptJohnny CanaparoEπεισόδιο: "Till Death Do We Part"1994Fatal Vows: The Alexandra O'Hara StoryNick PaganΤαινία1995/97Larry Sanders Show, The Larry Sanders ShowΟ ίδιος2 επεισόδια1997Tracey Takes On...Rob TrascaΕπεισόδιο: "Movies"Match Made in Heaven, A Match Made in HeavenTom RosnerΤαινία1998Marriage Fool, The Marriage FoolRobert WalshΤαινία1999Sealed with a KissBennett BlakeΤαινία2000How to Marry a Billionaire: A Christmas TaleTom NathanΤαινία2001ThievesJohnnyΚύριος ρόλος (10 επεισόδια)2003Clone HighΟ ίδιος (φωνή)Eπεισόδιο: "Changes: The Big Prom: The Sex Romp: The Season Finale"Τα ΦιλαράκιαZakEπεισόδιο: "The One with the Donor"Reagans, The ReagansJohn SearsΤαινία2005–06Jake in ProgressJake PhillipsΚύριος ρόλος (21 επεισόδια)2005–09Στην ΕντατικήDr. Tony GatesΚύριος ρόλος (65 επεισόδια)2006Wedding WarsShel GrandyΤαινία2008Comedy Central Roast Of Bob SagetΟ ίδιος / ΟικοδεσπότηςΕιδική συμμετοχήRaisin in the Sun, A Raisin in the SunCarl LindnerΤαινίαTwo Mr. Kissels, The Two Mr. KisselsAndrew KisselΤαινία2010EntourageΟ ίδιοςEπεισόδιο: "Tequila Sunrise"2010–11 GleeDr. Carl Howell4 επεισόδια2011Law & Order: Special Victims UnitKen TurnerEπεισόδιο: "Bang"2011 
2015Two and a Half MenΟ ίδιος"Nice to Meet You, Walden Schmidt" 
"Of Course He's Dead"2012Secrets of EdenPastor DrewΤαινία2013The New NormalBrice 5 επεισόδιαNecessary RoughnessConnor McClane10 επεισόδια (3ος κύκλος)Losing It with John StamosΟ ίδιος / ΟικοδεσπότηςΣειρά (19 επεισόδια)I Am VictorVictor Απώλητο δοκιμαστικό2015Members OnlyRandyΑκύρωση προ της πρεμιέραςGalavantSir Jean Hamm2 επεισόδια2015–16GrandfatheredJimmyΚύριος ρόλος (22 επεισόδια)2016–2020Fuller HouseJesse KatsopolisΣειρά στο Netflix, εκτελεστικός παραγωγός2016Scream QueensDr. Brock Holt

 Ταινίες 
 Έτος Τίτλος Ρόλος Σημειώσεις1986Never Too Young to DieLance Stargrove1991Born To RideCpl. Grady Westfall2000Dropping OutRonny2001My Best Friend's WifeSteve Richards2003Party MonsterTalk Show Host2004I Am StamosΟ ίδιοςΜικρού μήκουςKnotsCal Scoppa2006Farce of the PenguinsWhat's global warming PenguinΦωνητικός ρόλος2010Father of InventionSteven Leslie2014My Man Is a LoserMikeThey Came TogetherAssistant EngineerΣύντομη εμφάνιση (Cameo)2016Γάμος αλά Ελληνικά 2George

 Παραπομπές 

Εξωτερικοί σύνδεσμοι

 Επίσημη ιστοσελίδα


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί θεάτρου
Κατηγορία:Αμερικανοί ελληνικής καταγωγής
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί τραγουδιστές